Anitys

Anitys er en slekt av små borebiller.

Utseende 
Små (2-2,8 mm), bredt ovale, brunrødlige borebiller. Kroppen er fint hårkledt. 
Hodet er kort og bredt, rundet, fasettøynene nokså små og flate. Antennene er nokså korte, de tre ytterste leddene danner en avlang, sagtakket klubbe. Brystskjoldet (pronotum) er rundet, mye bredere enn langt, ytterkantene av pronotum og dekkvinger danner en kontinuerlig kurve sett ovenfra.

Levevis 
De lever i hule trær, i råtten ved, helst i gamle eiker med brunråte.

Utbredelse 
Slekten er utbredt i Europa inkludert Norge, der arten er funnet noen få steder langs Oslofjorden og blir vurdert som Sterkt truet (EN) i den norske rødlisten fra 2021 .

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien soppborebiller, Dorcatominae C.G. Thomson, 1859
 Stammen Dorcatomini
 Slekten Anitys C.G. Thomson, 1863 
 Anitys rubens (Hoffmann, 1803)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 

 

Borebiller
Biller formelt beskrevet i 1803
Dyr formelt beskrevet av Carl Gustaf Thomson